## La Policia de la Generalitat intervé un quadro falsament atribuït al pintor Joan de Joanes que se subhastava per 30.000 euros

*** La peça va ser comprada com a obra antiga d’autor anònim i es comercialitzava com a obra original, segons la investigació realitzada pel Grup de Patrimoni Històric**

El Grup de Patrimoni Històric de la Policia de la Generalitat ha intervingut en una casa de subhastes una obra pictòrica l’autoria de la qual s’atribuïa a l’artista valencià del Renaixement Joan de Joanes.

L’obra tenia un preu d’eixida de 30.000 euros i ha sigut marcada com a no original per orde judicial, segons la informació facilitada pel citat Grup de Patrimoni Històric.

El propietari va adquirir l’obra en abril de 2023 per 1.800 euros en un antiquari dels Països Baixos amb la categorització d’obra antiga d’autor anònim, la comercialitzava a Espanya com a obra original i ocupava la portada de catàleg d’una casa de subhastes, d’acord amb la investigació realitzada per la unitat policial autonòmica.

Després de la seua intervenció, la peça va ser expertitzada físicament per un tècnic del Museu de Belles Arts de València, que va emetre un informe en el qual es conclou que l’obra, que reproduïx sobre taula la figura iconogràfica de l’*ecce hom*o de Joan de Joanes, no es pot considerar del mestre valencià, sinó que va poder ser pintada per un seguidor, probablement durant el mateix segle XVI.

Es tractaria, atesa esta investigació, d’una obra antiga, possiblement executada per un seguidor, que va copiar la iconografia d’obres autèntiques de l’artista valencià que formen part de les col·leccions del Museu del Prado i el Museu de Belles Arts de València.

Fecha: 08/03/2025